text: Andrea, de 'La Isla', farta de Joaquín: anuncia que el denunciarà
  A la 'princesa' del programa no li han agradat gens els comentaris fets pel jugador de futbol, a través de xarxes socials
  per Redacció dilluns, 17 de febrer 2020 - 21:42h
  Bomba! Andrea, de 'La isla', denunciarà a Joaquín Sánchez | Telecinco
  'La isla de las tentaciones' ja ha arribat a la seva fi, però l'expectació que ha generat continua portant cua. Tal ha estat l'èxit del programa que fins i tot algunes celebritats no han dubtat a comentar les seves sensacions a través de xarxes socials, i fins i tot s'han atrevit a fer burla amb algunes qüestions de més interès.
  Joaquín Sánchez es va burlar d'Andrea
  És el cas, per exemple, de Joaquín Sánchez, un dels jugadors més emblemàtics del Betis, que s'ha convertit en un dels comentaristes de 'La isla' més seguits a Instagram. A través de les seves històries, podíem veure com el futbolista no es tallava ni un pèl a l'hora d'expressar les seves opinions sobre tot allò que feien els concursants.
  En aquest sentit, el gadità es va acarnissar especialment amb Andrea, ja que va burlar-se del seu estrabisme, imitant-la en més d'una ocasió. Una conducta que no ha agradat gens a 'la princesa' de 'La isla', fins al punt que ha pres la determinació de denunciar-lo. Ho explica el mitjà 'España Diario'.
  Andrea prendrà accions legals contra Joaquín Sánchez
  Així les coses, tot apunta que Andrea emprendrà accions legals contra el jugador de futbol, amb l'objectiu que Joaquín rectifiqui aquest comportament que tant de mal ha fet a la jove, sobretot en relació amb la seva reputació.
  Ara caldrà esperar per veure si es produeix alguna classe de reacció per part del gadità, bé sigui una disculpa o, per contra, una simple justificació de per què ha actuat així.
  Andrea (#LaIslaDeLasTentaciones) demandará a Joaquín Sánchez, jugador del Betis (vía @periodistadigit).
  La concursante, bastante ofendida por las burlas por un defecto físico, piensa demandar penalmente a Joaquín Sánchez por atentar contra su honor y vejaciones. — M (@casasola_89) February 16, 2020